Hindi News

Local

Maharashtra

Mumbai

Mumbai Uber Cab Driver | Mumbai Uber Driver Bappattiya Sarkar Suspends, Who Take Jaipur Poet To Police Station Over Passenger Talks Over Anti CAA Protests

जयपुर के कवि को सांताक्रूज पुलिस स्टेशन पहुंचाने वाले कैब ड्राइवर का अकाउंट हुआ सस्पेंड

7 महीने पहले



कॉपी लिंक

कैब ड्राइवर रोहित सिंह दो साल से उबर के साथ जुड़े हुए थे।

3 फरवरी को रोहित सिंह नाम के कैब ड्राइवर ने कवि बप्पादित्य सरकार को सांताक्रूज पुलिस स्टेशन पहुंचा दिया था

कवि बप्पादित्य सरकार अपने एक दोस्त से फोन पर सीएए के विरोध को लेकर चर्चा कर रहे थे

मुंबई. जयपुर के रहने वाले कवि और एक्टिविस्ट को सांताक्रूज पुलिस स्टेशन पहुंचाने वाले उबर कंपनी के कैब ड्राइवर पर कैब सर्विस कंपनी ने कार्रवाई की है। इसे एक अनुचित व्यवहार बताते हुए उसका अकाउंट ब्लॉक कर दिया गया है। 3 फरवरी को रोहित सिंह नाम के कैब ड्राइवर ने मुंबई में आयोजित एक कार्यक्रम में शामिल होकर लौट रहे कवि बप्पादित्य सरकार को मोबाइल फोन पर अपने साथी संग नागरिकता कानून को लेकर चर्चा करते सुना और उन्हें पुलिस स्टेशन पहुंचा दिया था, जिसके बाद उनसे पूछताछ हुई और उनका मोबाइल फोन भी स्कैन किया गया था।





बप्पादित्य 3 फरवरी को मुंबई में हुए महोत्सव में शामिल होकर उबर कैब से होटल के लिए लौट रहे थे। रास्ते में उनके एक दोस्त का फोन आया और दोनों के बीच दिल्ली के शाहीन बाग समेत देश भर में हो रहे विरोध प्रदर्शन को लेकर चर्चा हुई। दोनों यह भी चर्चा कर रहे थे कि इसे जयपुर में और प्रभावी कैसे बना सकते हैं। इसे संदेहास्पद मानकर रोहित उन्हें सीधे पुलिस स्टेशन ले गया।

कैब कंपनी की सफाई

उबर ने ड्राइवर के व्यवहार पर सफाई देते हुए कहा,'आपकी सुरक्षा ऐसी चीज है जिसे हम गंभीरता से लेते हैं और हम नहीं चाहेंगे कि आपको किसी भी तरह की असुविधा का सामना करना पड़े।' कंपनी की ओर से आगे कहा गया- 'हम आपको सूचित करना चाहते हैं कि हमने उबर ऐप ड्राइवर की सेवा अस्थायी रूप से प्रतिबंधित कर दी हैं और हम मामले की जांच कर रहे हैं।'





एक्टिविस्ट संग हुई ढाई घंटे तक पूछताछ

एक्टिविस्ट सरकार ने आरोप लगाया कि जब उन्होंने कैब चालक से इस बारे में पूछा कि वह पुलिस लेकर क्यों आया तो उसने जवाब दिया कि ‘तुम देश बर्बाद करोगे और हम देखते रहेंगे? मैं कहीं और ले जा सकता था तुझे, शुक्र मनाओ कि तुम्हे पुलिस स्टेशन लेकर लाया हूं।’ सरकार ने कहा कि पुलिस ने उनसे किताबों, कम्युनिज्म, कविताएं, मुंबई बाग, शाहीन बाग को लेकर दो से ढाई घंटे तक पूछताछ की। साथ ही यह भी पूछा कि वह प्रदर्शन के लिए पैसे कहां से लेकर आते हैं। इसके बाद रात करीब 1.30 बजे मुझे छोड़ा गया।





मुंबई पुलिस का सरकार के आरोपों से इनकार

मुंबई पुलिस ने इस तरह के सवालों को पूछने से इनकार किया है। मुंबई पुलिस के मुताबिक- कैब चालक उनको लेकर आया था। उनसे सिर्फ बुनियादी सवाल पूछे गए कि वह इतनी रात में कहां जा रहे हैं। चालक के दावों की पुष्टि की गई, लेकिन मामला गंभीर नहीं देख उन्हें जाने दिया गया।